
קול קורא  מס' 1/2026

[bookmark: _GoBack]הזמנה לרשויות מקומיות להגיש הצעות להתקשר בהסכם מסגרת למימון תשתיות תומכות התחדשות עירונית 2026 

1. בקול קורא זה, מזמינה הרשות הממשלתית להתחדשות עירונית (להלן: "הרשות הממשלתית") רשויות מקומיות העומדות בתנאי הסף המפורטים בקול קורא, להגיש הצעות לצורך התקשרות בהסכמי מסגרת לצורך סיוע במימון תשתיות תומכות התחדשות עירונית ברשות המקומית. 
2. רשאים לגשת :
רשות מקומית אשר עומדת בתנאי הסף הקבועים בקול קורא, ואשר אינה קשורה עם הרשות הממשלתית בהסכם מסגרת נכון למועד הפרסום, המקנה לה זכאות לקבלת סיוע במימון תשתיות תומכות התחדשות עירונית בגין היתרי בנייה שאושרו בשנת 2026. רשות מקומית שלא עמדה בתנאי הסף בשנת 2026 או לא הגישה בקשה להשתתף תהיה רשאית להגיש בקשה להתקשר בהסכם מסגרת במודע שיקבע ע"י הרשות הממשלתית בשנת 2027. 
יתר תנאי הסף מפורטים בחוברת הקול קורא.
3. הסיוע יוקצה לרשויות האמורות יינתן בהתאם למספר יח"ד תוספתיות בהיתרי הבנייה שתוציא כל אחת מהן בשנים 2026-2027, ולסכומי המימון המפורטים בקול הקורא.

4. שאלות הבהרה: רשות מקומית רשאית לפנות בשאלות או הערות בקשר לתנאי הקול הקורא דרך עמוד הפרסום באתר מינהל הרכש באמצעות לחיצה על כפתור "להגשת שאלות והצעות". המציע ימלא עבור כל שאלה את מספר הפרק/נספח ואת מספר הסעיף.
הגשת שאלות עד ליום 31.8.2026 בשעה 15:00.
5. כנס מציעים יתקיים באמצעות היועדות חזותית (זום), ביום 3.8.2026 בשעה 11:30 לשם מתן דגשים בדבר הקול הקורא ומענה לשאלות. ההשתתפות בכנס אינה חובה, אולם על מציע המעוניין להשתתף בכנס להירשם בדוא"ל  Hit-ironit-michraz@moch.gov.il  עד ליום 2.8.2026 בשעה 15:00. הרשות הממשלתית רשאית להחליט על ביטול כנס המציעים, על פי שיקול דעתה הבלעדי, וככל שתעשה כן, תפורסם הודעה על כך בעמוד פרסום הקול הקורא.
6. התשובות לשאלות שיופנו לרשות הממשלתית בכתב ובכנס המציעים ירוכזו במסמך אחד (להלן "פרוטוקול שאלות ותשובות"), שיפורסם במערכת יהלום, באתר האינטרנט של הרשות הממשלתית ובאתר מינהל הרכש הממשלתי.
7. הרשות הממשלתית אינה מחויבת לנוסח השאלה ובכלל זה היא רשאית, בעת ניסוח תשובות ההבהרה, לקצר נוסח של שאלה או לנסחה מחדש.
8. פרוטוקול השאלות והתשובות ייחתם ע"י הרשות המקומית, יצורף לבקשה ויהווה חלק בלתי נפרד ממסמכי הקול הקורא.
9. רק תשובות בכתב יחייבו את הרשות הממשלתית.
10. הגשת בקשה לקול הקורא תבוצע באופן מקוון, באמצעות מערכת יהלום וזאת לא יאוחר מיום 12.10.2026 בשעה 15:00
11. בכל מקרה של סתירה בין הוראות מודעה זו וההוראות המצויות בקול הקורא, הוראות הקול הקורא גוברות.



בית הדפוס 12, בית השנהב, אגף C, ירושלים, 9548315 טל': 074-768-1444

